# Έκθεση Αποδοχών έτους 2021

**της Εταιρείας «Intercontinental International Ανώνυμη Εταιρεία Επενδύσεων σε Ακίνητη Περιουσία» σύμφωνα με το άρθρο 112 του Ν. 4548/2018**

Σύμφωνα με το άρθρο 112 του Ν. 4548/2018, οι εταιρείες των οποίων οι μετοχές είναι εισηγμένες σε ρυθμιζόμενη αγορά υποχρεούνται να καταρτίζουν έκθεση αποδοχών, η οποία περιλαμβάνει ολοκληρωμένη επισκόπηση του συνόλου των αποδοχών που ρυθμίζονται στην πολιτική αποδοχών του άρθρου 110 του Ν. 4548/2018 για το τελευταίο οικονομικό έτος.

Η παρούσα έκθεση αποδοχών αφορά στο οικονομικό έτος 2021 και υποβάλλεται προς συζήτηση στην Τακτική Γενική Συνέλευση των μετόχων της Εταιρείας που θα λάβει χώρα στις 26 Μαϊου2022.

Η Εταιρεία έχει θεσπίσει πολιτική αποδοχών σύμφωνα με τις διατάξεις του άρθρου 110 του Ν. 4548/2018 (η “Πολιτική Αποδοχών”). Η Πολιτική Αποδοχών εφαρμόζεται από 01.01.2019 στις αμοιβές των μελών του Διοικητικού Συμβουλίου, συμπεριλαμβανομένου του Διευθύνοντος Συμβούλου. Τυχόν αναφορά στην παρούσα έκθεση στην έννοια του «στελέχους» αφορά στα ως άνω πρόσωπα.

Σκοπός της Πολιτικής Αποδοχών είναι να καθορίσει τις αρχές που διέπουν την καταβολή κάθε είδους αμοιβών στα καλυπτόμενα πρόσωπα με γνώμονα τη στρατηγική, τα μακροπρόθεσμα συμφέροντα και τη βιωσιμότητα της Εταιρείας.

Στόχοι της Πολιτικής Αποδοχών είναι:

1. Η μεγιστοποίηση της απόδοσης προς όφελος των μακροπρόθεσμων συμφερόντων
2. Η εξασφάλιση της βιωσιμότητας της Εταιρείας.
3. Η προσέλκυση και η διατήρηση άρτια επαγγελματικά καταρτισμένων στελεχών, προκειμένου να δημιουργούν αξία για την Εταιρεία και τους μετόχους της.
4. Η δημιουργία προϋποθέσεων επαγγελματικής εταιρικής κουλτούρας σε συνάρτηση με τους στόχους της Εταιρείας, καθώς και με τους στόχους των ενδιαφερομένων μερών (μετόχων, διοίκησης, εργαζομένων και κοινωνίας).
5. Η δημιουργία ενός πλαισίου αμοιβών που θα συμβαδίζει με τις επιδόσεις της Εταιρείας σε συνάρτηση με την λελογισμένη ανάληψη επιχειρηματικών κινδύνων σύμφωνα με τη στρατηγική της Εταιρείας, τις συνθήκες του ανταγωνισμού και τις πρακτικές της αγοράς.
6. Η συμμόρφωση με το κανονιστικό πλαίσιο που διέπει τις Α.Ε.Ε.Α.Π. και γενικότερα το Ελληνικό εταιρικό δίκαιο.

Η προάσπιση της αξιοπιστία, αναλογικότητας, ευελιξίας και διαφάνεια αναφορικά με την καταβολή αμοιβών.

Η Πολιτική Αποδοχών παρατίθενται στην ιστοσελίδα της Εταιρείας <http://www.ici-reic.com/>

## Α. Σύνολο των αποδοχών που έχουν χορηγηθεί ή καταβληθεί, με ανάλυση στις επιμέρους συνιστώσες τους, τα σχετικά ποσοστά των σταθερών και των μεταβλητών αποδοχών, συμπεριλαμβανομένων των αποδοχών της παραγράφου 2 του άρθρου 109, και επεξήγηση του τρόπου εφαρμογής των κριτηρίων απόδοσης και του τρόπου με τον οποίο οι συνολικές αποδοχές συμμορφώνονται με την εγκεκριμένη πολιτική αποδοχών.

Στον Πίνακα 1, κατωτέρω, παρατίθεται ανάλυση των αποδοχών, με ανάλυση στις επιμέρους συνιστώσες τους, που έχουν χορηγηθεί ή καταβληθεί κατά τη χρήση 2021 στα μέλη του Διοικητικού Συμβουλίου, συμπεριλαμβανομένου του Διευθύνοντος Συμβούλου.

Διευκρινίζεται ότι στον Πίνακα 1 παρουσιάζονται οι μεικτές αποδοχές, ενώ οι καθαρές διαμορφώνονται με βάση τις κρατήσεις και εισφορές που επιβαρύνουν τον κάθε δικαιούχο.

Για τη διαμόρφωση των αμοιβών, σταθερών και μεταβλητών, ελήφθησαν υπ’όψιν τα προβλεπόμενα στην Πολιτική Αποδοχών. Ενδεικτικά αναφέρουμε:

* 1. Η βέλτιστη διεθνής πρακτική σε εταιρείες με ανάλογο αντικείμενο και μέγεθος
  2. Οι χρηματοοικονομικοί (ποσοτικοί) και μη χρηματοοικονομικοί (ποιοτικοί) δείκτες που αντικατοπτρίζουν αφενός την πορεία της Εταιρείας, όπως η αύξηση της αξίας του υπό διαχείριση χαρτοφυλακίου, της εσωτερικής αξίας (NAV), των αναπροσαρμοσμένων κερδών προ τόκων, φόρων, αποσβέσεων (Adjusted EBITDA) της υλοποίησης σημαντικών έργων, της κερδοφορίας της εταιρείας και αφετέρου τη συμμόρφωση της Εταιρείας σε ό,τι αφορά τη στρατηγική κάλυψης κινδύνων, την αξιοποίηση ανθρώπινου δυναμικού, την τήρηση της πολιτικής διαχείρισης κινδύνων, την επίτευξη αποτελεσμάτων, την προώθηση αλλαγών, την εισαγωγή βέλτιστων πρακτικών εντός του οργανισμού, κ.α.

3. Η εφαρμογή των κανόνων και ορίων που προβλέπονται από τον νόμο όσον αφορά στις ελάχιστες και μέγιστες ποσοστώσεις μεταξύ σταθερών και μεταβλητών αμοιβών.

## Β. Ετήσια μεταβολή των αποδοχών των μελών του Διοικητικού Συμβουλίου, της απόδοσης της Εταιρείας και των μέσων αποδοχών των εργαζομένων πλήρους απασχόλησης της εταιρείας, εκτός των στελεχών, κατά τα τελευταία πέντε (5) οικονομικά έτη

Ο Πίνακας 2, κατωτέρω, περιλαμβάνει την ετήσια μεταβολή των αποδοχών των μελών του Διοικητικού Συμβουλίου, της απόδοσης της Εταιρείας και των μέσων αποδοχών των εργαζομένων πλήρους απασχόλησης της Εταιρείας, μη συμπεριλαμβανομένων των στελεχών, για τα πέντε τελευταία οικονομικά έτη (ήτοι 2017 έως και 2021).

Οι αποδοχές στον Πίνακα 2 είναι μεικτές, ενώ οι καθαρές αποδοχές διαμορφώνονται με βάση τις κρατήσεις και εισφορές που επιβαρύνουν τον κάθε δικαιούχο. Αναφορικά με τις μέσες αποδοχές των εργαζομένων, αυτές έχουν υπολογιστεί ως το σύνολο των μεικτών αποδοχών των εργαζομένων πλήρους απασχόλησης δια τον μέσο όρο των εργαζομένων πλήρους απασχόλησης κάθε έτος.

Τέλος, σημειώνεται ότι τα χρηματοοικονομικά στοιχεία είναι με βάση τις ελεγμένες και δημοσιευμένες Ετήσιες Χρηματοοικονομικές Καταστάσεις του ομίλου για τις χρήσεις 2017 έως και 2021, οι οποίες παρατίθενται στην ιστοσελίδα της Εταιρείας <http://www.ici-reic.com/>

## Γ. Τυχόν αποδοχές πάσης φύσεως από οποιαδήποτε εταιρεία ανήκει στον ίδιο όμιλο, όπως ορίζεται στο άρθρο 32 του ν. 4308/2014

Δεν υφίσταται τέτοια περίπτωση.

## Δ. Αριθμός μετοχών και δικαιωμάτων προαίρεσης για μετοχές που έχουν χορηγηθεί ή προσφερθεί στα μέλη του Διοικητικού Συμβουλίου και τις κύριες προϋποθέσεις άσκησης των δικαιωμάτων, συμπεριλαμβανομένων της τιμής και της ημερομηνίας άσκησης, καθώς και οποιαδήποτε μεταβολή

Η Εταιρεία δε διαθέτει πρόγραμμα διάθεσης μετοχών της και επομένως δεν έχουν χορηγηθεί ή προσφερθεί στα μέλη του Διοικητικού Συμβουλίου μετοχές ή/και δικαιώματα προαίρεσης για μετοχές.

## Ε. Τυχόν ασκηθέντα δικαιώματα προαιρέσεως από μέρους του Διοικητικού Συμβουλίου στο πλαίσιο των προγραμμάτων διάθεσης μετοχών της Εταιρείας

Η Εταιρεία δε διαθέτει πρόγραμμα διάθεσης μετοχών της και επομένως δεν έχουν χορηγηθεί ή προσφερθεί στα μέλη του Διοικητικού Συμβουλίου μετοχές ή/και δικαιώματα προαίρεσης για μετοχές.

## ΣΤ. Πληροφορίες για τη χρήση της δυνατότητας ανάκτησης μεταβλητών αποδοχών

Δεν υφίσταται τέτοια περίπτωση.

## Ζ. Πληροφορίες σχετικά με τυχόν παρεκκλίσεις από την εφαρμογή της πολιτικής αποδοχών κατ’ εφαρμογή της παραγράφου 6 του άρθρου 110 του Ν. 4548/2018

Η Εταιρεία συμμορφώνεται πλήρως με την Πολιτική Αποδοχών.

**Η. Πληροφορίες σχετικά με το αποτέλεσμα της συμβουλευτικής ψηφοφορίας της Τακτικής Γενικής Συνέλευσης 2021, κατ’ εφαρμογή της παραγράφου 3 του άρθρου 112 του Ν. 4548/2018.**

Κατά την κατάρτιση της παρούσας έκθεσης αποδοχών ελήφθη υπόψη το αποτέλεσμα της ψηφοφορίας των μετόχων κατά την Τακτική Γενική Συνέλευση της 07.06.2021, καθ’ όσον υπήρξε ομόφωνη θετική ψήφος επί της έκθεσης αποδοχών 2020, ήτοι κατά 100,0% των παρισταμένων μετόχων.

Αθήνα, 29.4.2022

Το Διοικητικό Συμβούλιο

# Πίνακας 1 - Σύνολο αποδοχών των μελών του Διοικητικού Συμβουλίου για το 2021

(ποσά σε €, εκτός από τα %)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Μέλος / Ιδιότητα** | **Σταθερές Αποδοχές**  **(μη συμπ. παροχών)** | | **Παροχές** | | **Σύνολο Σταθερών Αποδοχών** | | **Μεταβλητές Αποδοχές** | | **Συνολικές ετήσιες αποδοχές** |
|  | **€** | **%** | **€** | **%** | **€** | **%** | **€** | **%** | 0 |
| Αριστείδης Χαλίκιας, Πρόεδρος - Εκτελεστικό μέλος ΔΣ, Γραμματέας Επενδυτικής Επιτροπής. | 0 | 0% | 0 | 0% | 0 | 0% | 0 | 0% | 0 |
| Παναγιώτα Χαλίκια Αντιπρόεδρος - Μη Εκτελεστικό μέλος ΔΣ, Μέλος Επενδυτικής Επιτροπής, Μέλος Επιτροπής Αποδοχών – Ανάδειξης Υποψηφίων. | 0 | 0% | 0 | 0% | 0 | 0% | 0 | 0% | 0 |
| Ελένη Χαλίκια, Εκτελεστικό Μέλος ΔΣ. | 0 | 0% | 0 | 0% | 0 | 0% | 0 | 0% | 0 |
| Ευάγγελος Ι. Κοντός, Διευθύνων Σύμβουλος, Εκτελεστικό μέλος ΔΣ, Πρόεδρος Επενδυτικής Επιτροπής. | 122.042 | 98,3% | 2.147 | 1,7% | 124.189 | 100% | 0 | 0% | 124.189 |
| Γεώργιος Γεωργόπουλος, Ανεξάρτητο Μη Εκτελεστικό μέλος ΔΣ, Μέλος της Επιτροπής Ελέγχου, Μέλος της Επιτροπής Αποδοχών – Ανάδειξης Υποψηφίων. | 6.000 | 100% | 0 | 0% | 6.000 | 100% | 0 | 0% | 6.000 |
| Νικόλαος Ζερδές, Μη Εκτελεστικό μέλος ΔΣ, Γραμματέας της Επιτροπής Ελέγχου. | 6.000 | 100% | 0 | 0% | 6.000 | 100% | 0 | 0% | 6.000 |
| Μιχαήλ Σαπουντζόγλου, Ανεξάρτητο Μη Εκτελεστικό Μέλος του ΔΣ, Πρόεδρος Επιτροπής Ελέγχου, Γραμματέας Επιτροπής Αποδοχών - Ανάδειξης Υποψηφίων. | 6.000 | 100% | 0 | 0% | 6.000 | 100% | 0 | 0% | 6.000 |
| Τζίανο Τζουζέπε, Ανεξάρτητο Μη Εκτελεστικό μέλος ΔΣ. | 6.000 | 100% | 0 | 0% | 6.000 | 100% | 0 | 0% | 6.000 |
| **Γενικό Σύνολο** | **146.042** | **98,6%** | **2.147** | **1,4%** | **148.189** | **100%** | **0** | **0%** | **148.189** |

**Σημείωση:**

Επιπρόσθετα, η Εταιρεία παρέχει ασφάλιση επαγγελματικής αστικής ευθύνης σε όλα τα μέλη του Διοικητικού Συμβουλίου. Λόγω του εύρους των αρμοδιοτήτων, και άρα των ευθυνών, των ασφαλισμένων προσώπων, δεν είναι εφικτός ο ομοιόμορφος καταμερισμός της σχετικής δαπάνης κάλυψης των ασφαλίστρων. Η συνολική δαπάνη για την ως άνω παροχή στο σύνολο των καλυπτόμενων μελών του Διοικητικού Συμβουλίου ανήλθε για τη χρήση 2021 στο ποσό € 53.787.

# Πίνακας 2 – Ετήσια Μεταβολή Αποδοχών και Δείκτες Απόδοσης Εταιρείας

Ποσά σε χιλ. € (εκτός από %)



1 Οι αποδοχές των μελών του Δ.Σ. περιλαμβάνουν όλες τις αμοιβές που έχουν λάβει τα μέλη τόσο ως προς την ιδιότητά τους ως μέλη Δ.Σ. ή στο πλαίσιο συμβατικής σχέσης με την Εταιρεία και αφορούν στις μεικτές αποδοχές, σταθερές και μεταβλητές και σε τυχόν παροχές (συμπ. του αναλογούντος ΦΠΑ, όπου υφίσταται) εκτός της παροχής ασφάλισης επαγγελματικής αστικής ευθύνης.

2 Στις μέσες αποδοχές εργαζομένων πλήρους απασχόλησης έχουν συμπεριληφθεί οι μεικτές αποδοχές, σταθερές και μεταβλητές.

3 Η αξία χαρτοφυλακίου συμπεριλαμβάνει την εύλογη αξία των επενδύσεων σε ακίνητα και των ιδιοχρησιμοποιούμενων ακινήτων, την 31 Δεκεμβρίου κάθε έτους.